Vikan 30. nóvember til 4. desember sl. var vinavika í leikskólanum Uglukletti í Borgarnesi . “ Þá viku var lögð mikil áhersla á vináttuna og gildi hennar fyrir okkur öll , hvernig við getum verið góð hvert við annað og glatt hvert annað . Meðal annars klippti hvert barn út sína hendi , skreytti og setti á svokallað Vinatré sem er í leikskólanum . Börnin útbjuggu einnig gjöf sem ákveðið var að gefa á bæjarskrifstofuna . Þau gerðu Borgarbyggðarmerkið á þann hátt að þau máluðu steina og límdu á tréplötu , eða nokkurs konar mosaikverk . Vikan endaði svo á því að Páll sveitarstjóri kom í heimsókn til okkar og tók við gjöfinni fyrir hönd bæjarskrifstofunnar . Fannst börnunum mjög gaman að fá sveitarstjórann í heimsókn , ” segir í frétt frá Uglukletti .